Document ID: /fineweb-2-swissfilter-quality_10-filterrobots/filtered/02038.jsonl.gz/3865

Mossul è ina citad en il nord da l'Irac. Ella sa chatta da vart dretga des Tigris, var 350 kilometers en il Nord da Bagdad. Mossul è cun var 2,9 milliuns abitants (stan 2010) suenter Bagdad la segund gronda citad dal pajais ed è la chapitala da la provinza Ninawa. Questa regiun tutga tar il territori contestà tranter la regiun autonoma dal Curdistan ed il guvern central da l'Irac. Suenter la conquista da Mossul tras il Stadi Islamic il zercladur 2014 tutgava Mossul tar la pli gronda citad ch'èra en lur maun. Suenter ina smanatscha d'in mazzament en massa tras il Stadi Islamic (IS) han ils blers dals abitants cristians bandunà la citad. En la battaglia per Mossul dals 17 d'october 2016 fin ils 9 da fanadur 2017 è la citad vegnida reconquistada dal tuttafatg da la coaliziun da las forzas armadas.